Mame Jezu tãtãkyemase yronymyryme Ritonõpo Zuzenu poe . Ynara tykase ynororo Tumy a : — Papa Kapuaono , kapuaõkõ esẽme mase . Sero nono põkõ esẽme roropa mase . Kure mase Papa , tuaro pyra exiketõ amoreparyke oya õsenetupuhtoh poko . Opoe zuarohxo exĩko toh mana . Tuaro exiketõ motye exĩko toh mana . Atamorepaketõ motye roropa tuaro exĩko toh mana . Opoe roropa tuaro exiketõ zuaro pyra toehse ropa mana . Ãmoreme morohne tyrise oya Papa , tyriry se oexiryke , tykase Jezu Tumy a .
